ยู ซึง-โฮ

ยู ซึง-โฮ  (유승호, Yoo Seung-ho; เกิดเมื่อวันที่ 17 สิงหาคม ค.ศ.1993) เป็นนักแสดงชาวเกาหลีใต้ ฉายา'น้องชายเกาหลี' ยู ซึง-โฮมีชื่อเสียงในฐานะนักแสดงเด็ก จากเรื่อง The Way Home (2002) หลังจากนั้นก็มีผลงานต่อเนื่องทั้งภาพยนตร์และละครโทรทัศน์ เช่น ละครวัยรุ่น Master of Study (2010) ภาพยนตร์แนวระทึกขวัญ Blind (2011) ละครประโลมโลก I Miss You (2013) ละคร หุ่นยนต์รัก สัมผัสใจ (2017-2018) และล่าสุดกับละคร My Strange Hero (2018-2019)

ประวัติการทำงาน
เปิดตัวเข้าวงการในฐานะนักแสดงเด็ก 
ยู ซึง-โฮเปิดตัวเมื่อปี 1999 กับผลงานโฆษณาของ n016 ตอนอายุ 7 ขวบ ยู ซึง-โฮได้เริ่มงานแสดงในฐานะนักแสดงเด็กเมื่อปี 2000 กับผลงานทางละครโทรทัศน์เรื่อง Daddy Fish แต่เขามีชื่อเสียงและเป็นที่รู้จักเมื่อได้แสดงภาพยนตร์เป็นครั้งแรก เรื่อง The Way Home (2002) เรื่องราวของเด็กชายที่เติบโตขึ้นมาในสังคมเมืองและต้องมาใช้ชีวิตอยู่กับยายที่เป็นใบ้ในชนบท ภาพยนตร์เรื่องนี้ได้สร้างความประหลายใจให้แก่ผู้ชม เมื่อถล่มรายได้บ๊อกซ์ออฟฟิศในปี 2002 มีผู้ชมมากกว่า 4 ล้านคน หลังจากนั้นยู ซึง-โฮก็ได้รับฉายาว่า "น้องชายเกาหลี" นอกจากนี้ยู ซึง-โฮยังได้แสดงภาพยนตร์เรื่อง Hearty Paws (2006) ซึ่งเป็นเรื่องราวของเด็กชายกับสุนัขอันเป็นที่รัก และเรื่อง Do You See Seoul (2008) เรื่องราวของเด็ก ๆ ในเกาะที่อยู่ห่างไกล ซึ่งเข้ามาในโซลเพื่อทัศนศึกษาโรงงานทำขนมในช่วงปี 1970

ยู ซึง-โฮยังมีผลงานทางโทรทัศน์อย่างต่อเนื่อง เขาได้แสดงละครเด็กเรื่อง Magic Warriors Mir & Gaon (2005) นอกจากนี้ยู ซึง-โฮยังได้แสดงเป็นพระเอกวัยเด็กของละครโทรทัศน์หลาย ๆ เรื่องอย่าง Immortal Admiral Yi Sun-sin (2004) ในบทของ Yi Sun-sin , บันทึกรักคิมชูซอน สุภาพบุรุษมหาขันที  (2007) ในบทของ King Seongjong  และ ตำนานจอมกษัตริย์เทพสวรรค์ (2007) ในบทของ Gwanggaeto the Great 

ในปี 2009 ยู ซึง-โฮได้แสดงภาพยนตร์เรื่อง City of Fathers ซึ่งเป็นเรื่องราวของเด็กหนุ่มที่เป็นโรคมะเร็งไต โดยมีพ่อบุญธรรมติดสุราและพ่อผู้ให้กำเนิดเป็นมาเฟียค้าประเวณี ต่อมาเขาได้แสดงภาพยนตร์เรื่อง 4th Period Mystery เรื่องราวของเด็กนักเรียน 2 คนที่ต้องตามหาฆาตกรในโรงเรียนของพวกเขา และตั้งแต่ที่ ยู ซึง-โฮปรากฏตัวในตอนที่ 34 ของละครโทรทัศน์เรื่อง ซอนต็อก มหาราชินีสามแผ่นดิน ที่เขาแสดงเป็น คิม ชุน-ชู ก็ทำให้ละครตอนนี้ติดหนึ่งในอันดับตอนของละครที่มีเรตติ้งสูงสุดในปีนั้น

นักแสดงมากฝีมือ
ในช่วงวัยรุ่น ยู ซึง-โฮได้รับคัดเลือกให้เป็นหนึ่งในนักแสดงนำละครโทรทัศน์เรื่อง Master of Study (2010) ละครที่ดัดแปลงมาจากการ์ตูนญี่ปุ่นที่มีชื่อว่า Dragon Zakura ซึ่งเป็นเรื่องของกลุ่มนักเรียนที่เรียนได้แย่ที่สุดของโรงเรียน ผู้ซึ่งจะต้องเข้ามหาวิทยาลัยชั้นนำให้ได้ ภายใต้ความช่วยเหลือจากศิษย์เก่าของโรงเรียนที่ปัจจุบันเป็นทนายความ ยู ซึง-โฮได้ปรากฏตัวในมิวสิควิดีโอเพลง Lies ของ T-ara ซึ่งหนึ่งในนักร้องของวงคือ ปาร์ค จี-ยอน ได้แสดงร่วมกันในเรื่อง Master of Study นั่นเอง

ต่อมา ยู ซึง-โฮได้รับบทบาทการแสดงที่เป็นผู้ใหญ่เกินอายุจริง ในละครเรื่อง Flames of Desire ซึ่งแสดงเป็นทายาทรุ่นที่ 2 ของตระกูลมหาเศรษฐี ที่ไม่สนใจการต่อสู้แย่งชิงอำนาจและความสำเร็จของคนในตระกูล แต่ต้องการไปแต่งงานกับดาราที่มีข่าวไม่ดี ซึ่งมีศักดิ์เป็นพี่สาวของตนเองในขณะอายุได้แค่เพียง 21 ปีต่อมา ยู ซึง-โฮได้ร่วมร้องเพลงกับ IU นักร้องและนักแสดงของเกาหลี ในเพลงที่มีชื่อว่า Believe in Love เพลงนี้ได้แต่งเนื้อร้องตามบันทึกของ ยู ซึง-โฮที่เขียนขึ้น เมื่อครั้งไปดูแลและช่วยเหลือเด็กในสลัมที่ประเทศศรีลังกา ซึ่งเป็นส่วนหนึ่งของรายการโทรทัศน์การกุศลที่ชื่อ Love Request

ในปี 2011 ยู ซึง-โฮได้ฝึกฝนศิลปะป้องกันตัวและการฟันดาบ เพื่อรับบทนักฆ่าในละครโทรทัศน์เรื่อง จอมดาบคู่บัลลังก์ ละครแนวแอคชั่น-พีเรียดของ Lee Jae-heon นอกจากนี้ ยู ซึง-โฮยังได้เป็นหนึ่งในผู้พากย์เสียงภาพยนตร์แอนนิเมชั่นเรื่อง Leafie, a Hen into the Wild ซึ่งเป็นภาพยนตร์ที่สร้างจากหนังสือวรรณกรรมเด็กขายดีของ Hwang Sun-mi และกลายเป็นหนึ่งในภาพยนตร์แอนนิเมชั่นเกาหลีที่มีรายได้รวมสูงสุดตลอดกาล ยู ซึง-โฮได้พากษ์เสียงเป็นลูกเป็ดชื่อ Greenie ผู้ซึ่งได้รับความรักจากแม่บุญธรรม Leafie ที่ได้หนีออกจากฟาร์มไก่ ต่อมาเขาได้แสดงเป็นเด็กส่งของที่เป็นพยานในเหตุการณ์ชนแล้วหนี ในภาพยนตร์ระทึกขวัญเรื่อง Blind (2011) อีกด้วย 

ในปีเดียวกัน ยู ซึง-โฮตกเป็นข่าวที่ว่า มหาวิทยาลัยที่มีชื่อเสียงได้ยื่นข้อเสนอให้เขาเข้าเรียนต่อเป็นกรณีพิเศษ หลังจากที่เขาได้จบการศึกษาชั้นมัธยมปลายจากโรงเรียนมัธยมปลายแพกซิน ในจังหวัดคยองกี ยู ซึง-โฮกล่าวว่าเขาตัดสินใจที่จะยังไม่เรียนต่อ เนื่องจากว่าจะได้ทุ่มเทกับการแสดงอย่างเต็มที่ และไม่ต้องแบ่งเวลาให้กับการเรียนและการทำงานซึ่งทำได้ยาก เขายังกล่าวเสริมอีกว่า "ผมไม่ต้องการเข้ามหาวิทยาลัยจนกว่าจะค้นพบว่าตัวเองอยากจะเรียนอะไรจริงๆ"  การตัดสินใจของเขาเป็นที่ยอมรับในแง่ดี ท่ามกลางเสียงชื่นชมของนักเรียนในมหาวิทยาลัยที่มีชื่อเสียง เนื่องจากการตัดสินใจของเขานั้น ทำให้ระบบการเข้าเรียนเป็นไปอย่างโปร่งใสและเป็นธรรม

ในปี 2012 ยู ซึง-โฮได้แสดงเป็นพระเอกเต็มตัวครั้งแรกในละครโทรทัศน์ช่องเคเบิลเรื่อง Operation Proposal ละครเกาหลีที่รีเมคจากละครญี่ปุ่นที่มีชื่อว่า Proposal Daisakusen ซึ่งเป็นเรื่องราวเกี่ยวกับนักเบสบอลผู้ซึ่งไม่เคยสารภาพรักกับเพื่อนสนิทในวัยเด็กของเขา จนกระทั่งเขาได้รับโอกาสอีกครั้ง โดยการย้อนเวลากลับไปเพื่อทำสิ่งที่สามารถชนะใจเธอและไม่ให้เธอแต่งงานกับคนอื่น 

ต่อมา ยู ซึง-โฮได้แสดงรับเชิญในละครโทรทัศน์เรื่อง อารัง ภูตสาวรักนิรันดร์ (2012) โดยแสดงเป็น มหาเทพแห่งสวรรค์  หลังจากนั้น ยู ซึง-โฮได้ร่วมแสดงละครโทรทัศน์แนวประโลมโลกเรื่อง Missing You/ รักสุดใจ ซึ่งรับบทเป็นชายเยือกเย็นที่ซ่อนหัวใจที่เปี่ยมด้วยการแก้แค้นภายใต้รอยยิ้มอันแสนอ่อนโยน

ยู ซึง-โฮเป็นที่รู้จักในอีกชื่อหนึ่งคือ "Little So Ji-sub" เนื่องจากว่าหน้าตาของเขาละม้ายคล้าย โซ จี-ซบ นักแสดงรุ่นพี่ ในปี 2013 ยู ซึง-โฮได้แสดงมิวสิกวิดีโอเพลง Eraser ของโซ จี-ซบด้วย ซึ่งนี่เป็นครั้งที่สองที่พวกเขาร่วมงานกัน หลังจากที่ ยู ซึง-โฮ เคยแสดงมิวสิกวิดีโอเพลง Lonely Life ของ โซ จี-ซบในปี 2008 ต่อมา ยู ซึง-โฮได้มี photo book เป็นของตนเองครั้งแรก ชื่อว่า Travel Letter, Spring Snow, And... โฟโต้บุ๊คนี้เป็นผลงานชิ้นสุดท้ายที่ช่างภาพชื่อดังอย่าง Bori ได้ทำไว้ก่อนที่เธอจะเสียชีวิตลงเมื่อวันที่ 9 เมษายน 2013

เข้ากรมทหาร
ยู ซึง-โฮได้เข้ากรมทหาร(กองหนุน 102 เขตชุนชอน จังหวัดคังวอน) อย่างเงียบๆเพื่อรับใช้ชาติ เมื่อวันที่ 5 มีนาคม 2013 เขาเลือกรับใช้ชาติเหมือนชายเกาหลีอายุ 19 ปีทั่วไป ที่เลือกเข้ากรมในช่วงวัยจบมัธยมปลายหรือระหว่างเรียนมหาวิทยาลัย ต่างจากดาราเกาหลีชายคนอื่นที่ส่วนใหญ่จะเลื่อนการเข้ากรมออกไปจนกว่าจะอายุ 29 ปี หลังจากที่เข้ารับการฝึกพื้นฐานเป็นเวลา 5 สัปดาห์ ยู ซึง-โฮก็ถูกจัดให้เป็นกองกำลังทหารผู้อยู่ใต้บังคับบัญชาของกองพลที่ 27 ขณะที่เขาอยู่ในกองทัพนั้น ยู ซึง-โฮได้เลื่อนขั้นเป็นผู้ฝึกทหารใหม่ในกองพลที่เขาประจำการอยู่ด้วยยู ซึง-โฮรับใช้ชาติในกองทัพเป็นเวลาทั้งหมด 21 เดือน และปลดประจำการเมื่อวันที่ 4 ธันวาคม 2014 ที่กองพลที่ 27 เขตฮวาชอน จังหวัดคังวอน เกาหลีใต้ เมื่อเวลา 08.00 น. ตามเวลาในท้องถิ่น โดยมีแฟนๆและนักข่าวไปรอรับ ซึ่งตอนนั้นยู ซึง-โฮได้ให้สัมภาษณ์กับนักข่าวทั้งน้ำตาว่า "ความฝันของผมเปลี่ยนไปแล้ว ตอนนี้ผมอยากจะเป็นนักแสดงที่มอบความสุขให้กับทุกคนครับ"

หวนสู่วงการบันเทิงอีกครั้ง
หลังจากที่ยู ซึง-โฮ ปลดประจำการออกมา ก็เริ่มงานในวงการทันทีโดยผลงานชิ้นแรกคือ ถ่ายแบบให้กับนิตยสาร GRAZIA ฉบับเดือนกุมภาพันธ์ 2015 แล้วก็ต่อด้วยงานแฟนมีตติ้ง ซึ่งได้จัดขึ้นทั้งในโซล โอซาก้า และโตเกียว ก่อนหน้าที่ยู ซึง-โฮจะปลดประจำการออกมา ได้มีค่ายหนังติดต่อเพื่อให้เขามาเล่นภาพยนตร์พีเรียด เรื่อง The Magician ซึ่งเขาได้ตอบตกลงเพื่อรับบทดังกล่าวตั้งแต่ก่อนออกจากกรม หลังจากถ่ายทำเรื่องนี้เสร็จยู ซึง-โฮก็ได้รับงานภาพยนตร์เรื่อง Kim Seon Dal ต่อทันที นอกจากนี้เขายังได้ไปถ่ายเอมวีให้กับนักร้องดังอย่าง Naul และให้เสียงบรรยายในอัลบั้มของ Okdal อีกด้วย ในขณะที่งานพรีเซนเตอร์ก็มีเข้ามาเรื่อยๆทั้งแบรนด์อาหาร ห้างสรรพสินค้า แบรนด์ขนมหวาน และแบรนด์อุปกรณ์กีฬาชื่อดัง ทั้งหมดนี้อยู่ในช่วงเวลาเพียง 5-6 เดือนหลังออกจากกรมเท่านั้น ท้ายปี 2015 ยูซึงโฮยังได้มีงานละครที่เข้ามารุมตอมมากมายอีกด้วย นับได้ว่ายู ซึง-โฮกลับมายังวงการบันเทิงได้อย่างสวยงาม และกำลังไต่ขึ้นแท่น Hallyu Star คนใหม่ของวงการบันเทิงเกาหลีอย่างไม่ต้องสงสัย!

ผลงาน
ภาพยนตร์
 ปี ภาพยนตร์เรื่อง บทบาท 2002 The Way Homeคุณยายผมดีที่สุดในโลก ซางอู 2003 Happy Ero Christmasคริสต์มาสกับนายเจี๋ยมเจี้ยม เด็กในวงคอรัส (รับเชิญ) 2004 Don't Tell Papa / Raising my Dadรักพ่อที่สุด คิมโชวอน 2006 Hearty Pawsขอบใจเจ้านะ เพื่อนยาก ชานอี 2008 Do You See Seoul? กิลซู 2009 4th Period Mysteryซ่อนเงื่อนโรงเรียนมรณะ ฮันจองฮุน City of Fathers คิมจงชอล 2010 Astro Boyเจ้าหนูปรมาณู โทบี้ (พากษ์เสียง) 2011 Leafie, A Hen into the Wild กรีนี่ (พากษ์เสียง) Blindพยานมืด ปมมรณะ ควอนกีซอบ 2012 Pieces of Memories (หนังสั้น) ยูซึงโฮ 2015 The Magician ฮวันนี 2016  Seondal: The Man Who Sells The River คิมอินฮง (บงอีคิมซอนดัล)

ละครโทรทัศน์
 ปี ละครเรื่อง บทบาท สถานี 2000 Daddy Fish จองดาอึม MBC 2001 MBC Best Theater "Boys Don't Cry"  ดูซาน MBC MBC Best Theater "It Happened in the Parking Lot"  MBC 2003 MBC Best Theater "All That Ramen"  จุนยอง MBC MBC Best Theater "Winter Bird's Dream" จุนโฮ MBC Love Letterรักปิดผนึก อีอูจิน ตอนเด็ก MBC 2004 MBC Best Theater "Hi, Clementine" เซบอม MBC Sweet Buns อีชินฮยอก ตอนเด็ก MBC Immortal Admiral Yi Sun-sin อีซุนชิน ตอนเด็ก KBS1 Precious Family พัคจุนอี KBS2 2005 Sad Love Storyลิขิตฟ้ากั้นรัก ซอจุนยอง ตอนเด็ก MBC Magic Warriors Mir & Gaon Mir KBS2 2006 Alien Samนักเรียนวุ่นวายกับเจ้าชายเอเลี่ยน วังเฮรยง Tooniverse 2007 The King and Iบันทึกรักคิมชูซอน สุภาพบุรุษมหาขันที พระเจ้าซองจง ตอนเด็ก SBS The Legendตำนานจอมกษัตริย์เทพสวรรค์ ดัมดอก ตอนเด็ก MBC 2009 Queen Seondeokซอนต็อก มหาราชินีสามแผ่นดิน คิมชุนชู MBC You're Beautifulหล่อน่ารักกับซูปเปอร์สตาร์น่าเลิฟ ลูกค้าในร้านสะดวกซื้อ  (รับเชิญตอนที่ 9) SBS 2010 Master of Study / God of Studyเปิดตำราปราบเหล่าเด็กแสบ ฮวังแบคฮยอน KBS2 Flames of Desire (2010-2011)ไฟรัก เพลิงปรารถนา คิมมินแจ MBC 2011 Warrior Baek Dong-sooนักสู้คู่บัลลังก์ ยออุน SBS 2012 Operation Proposalปฏิบัติการขอเวลาไปยื้อรัก คังแบคโฮ TV Chosun Arang and the Magistrateอารัง ภูตสาวรักนิรันดร์ เทพแห่งสรวงสวรรค์ MBC Missing You / I Miss You(2012-2013)รักสุดใจ  คังฮยองจุน MBC 2015 Imaginary Cat (2015-2016) ฮยอนจงฮยอน MBC Every1 Remember - War of the Son (2015-2016) ซอจินอู SBS 2017 Ruler:Master Of The Mask รัชทายาทอีซอน MBCหุ่นยนต์รัก สัมผัสใจ คิมมินกยู MBC2018My Strange Hero/Revenge Is Back (2018-2019)คังบ็อกซูSBS2020Memoristทงแบคtvn

โฟโต้บุ๊ค
 ปี ชื่อหนังสือ สำนักพิมพ์ ISBN 2013 travel letter spring snow and... Wisdomhouse ISBN 9788959137268

ซิงเกิ้ลเพลง
 ปี เพลง อัลบั้ม ศิลปิน 2010 "Believe in Love" Road For Hope ยูซึงโฮ และ ไอยู

รางวัล
 ปี รางวัล ประเภท ผลงานที่ถูกเสนอชื่อเข้าชิง ผล 2002 Young Artist Awards Recipient The Way Home  2005 KBS Drama Awards Best Young Actor Immortal Admiral Yi Sun-sin, Precious Family  2007 1st Korea Movie Star Awards Best Young Actor Hearty Paws  SBS Drama Awards Best Young Actor The King and I   2008 2nd Mnet 20's Choice Awards Hot Younger Male   2009 4th Andre Kim Best Star Awards Male Star Award   MBC Drama Awards Best New Actor Queen Seondeok  2010 46th Baeksang Arts Awards Best New Actor (TV)Master of Study  26th Korea Best Dressed Swan Awards Best Dressed, TV Actor category KBS Drama Awards Best Couple Award with Park Ji-yeon  Netizens' Award, Actor  Excellence Award, Actor in a Miniseries  2012 MBC Drama Awards Excellence Award, Actor in a Miniseries Arang and the Magistrate, Missing You   2013 New Soldiers Education Unit Excellence Award from the Battalion Commander 201652nd Baeksang Arts AwardsMost Popular Actor (Film)The Magician''9th Korea Drama AwardsBest Actor, Top Excellence AwardRemember - War of the SonSBS Drama AwardsExcellence Award, Actor in a Genre DramaK-Wave Star Award

 ดูเพิ่ม 
 Yoo Seung-ho Official Fan Cafe 'Talk to U' 
 YOO-HOO YSHTHAIFANS เว็บเพจแฟนคลับในไทย 
 Naver

อ้างอิง

แหล่งข้อมูลอื่น






หมวดหมู่:บุคคลที่เกิดในปี พ.ศ. 2536
หมวดหมู่:นักแสดงเด็กชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักแสดงชายจากอินช็อน